CELEX: 32014D0323
Language: sk
Date: 2014-05-19 00:00:00
Title: 2014/323/EÚ: Rozhodnutie Rady z  19. mája 2014 , ktorým sa zrušuje rozhodnutie 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ

4.6.2014   
            
            
               SK
            
            
               Úradný vestník Európskej únie
            
            
               L 165/51
            
         ROZHODNUTIE RADY
   z 19. mája 2014,
   ktorým sa zrušuje rozhodnutie 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ
   
      (2014/323/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) revidovanú v Luxemburgu 25. júna 2005 (2) a v Ouagadougou 22. júna 2010 (3) (ďalej len „dohoda o partnerstve medzi krajinami AKT – EÚ“), a najmä na jej článok 96,
   so zreteľom na internú dohodu medzi zástupcami vlád členských štátov, ktorí sa stretli na zasadnutí Rady, o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve AKT – ES (4), a najmä na jej článok 3,
   so zreteľom na návrh Európskej komisie,
   po dohode s vysokou predstaviteľkou Únie pre zahraničné veci a bezpečnostnú politiku,
   keďže:
   
               (1)
            
            
               Rozhodnutie Rady 2010/371/EÚ (5) bolo prijaté na účely vykonania primeraných opatrení ako dôsledku porušenia podstatných prvkov uvedených v článku 9 dohody o partnerstve medzi krajinami AKT – EÚ.
            
         
               (2)
            
            
               Uvedené opatrenia boli predĺžené do 6. decembra 2011 rozhodnutím Rady 2011/324/EÚ (6) a boli zmenené a predĺžené do 5. decembra 2012 rozhodnutím Rady 2011/808/EÚ (7). Dňa 3. decembra 2012 boli uvedené opatrenia predĺžené rozhodnutím Rady 2012/749/EÚ (8) dovtedy, kým Rada na základe návrhu Komisie rozhodne, že sa uskutočnili dôveryhodné voľby a že na Madagaskare bol obnovený ústavný poriadok.
            
         
               (3)
            
            
               Prezidentské a parlamentné voľby sa konali na Madagaskare 25. októbra a 20. decembra 2013 a výsledky boli oficiálne vyhlásené 17. januára a 6. februára 2014 a novozvolené inštitúcie začali svoju činnosť, čo je znakom návratu k ústavnému poriadku na Madagaskare. Dňa 7. februára 2014 vysoká predstaviteľka Únie pre zahraničné veci a bezpečnostnú politiku uvítala a ocenila priebeh volebného procesu.
            
         
               (4)
            
            
               Podmienky stanovené v prílohe k rozhodnutiu 2011/808/EÚ boli splnené, vrátane uskutočnenia dôveryhodných prezidentských a parlamentných volieb, vyhlásenia oficiálnych výsledkov a začatia činnosti novozvolených inštitúcií, čo je znakom návratu k ústavnému poriadku na Madagaskare. Rozhodnutie 2010/371/EÚ by sa preto malo zrušiť,
            
         PRIJALA TOTO ROZHODNUTIE:
   Článok 1
   Rozhodnutie 2010/371/EÚ sa týmto zrušuje.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 19. mája 2014
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. ES L 317, 15.12.2000, s. 3.
   
      (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
   
      (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).
   
      (4)  Ú. v. ES L 317, 15.12.2000, s. 376.
   
      (5)  Rozhodnutie Rady 2010/371/EÚ zo 7. júna 2010 o ukončení konzultácií s Madagaskarom v súlade s článkom 96 dohody o partnerstve medzi krajinami AKT – EÚ (Ú. v. EÚ L 169, 3.7.2010, s. 13).
   
      (6)  Rozhodnutie Rady 2011/324/EÚ z 30. mája 2011, ktorým sa predlžuje platnosť rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ (Ú. v. EÚ L 146, 1.6.2011, s. 2).
   
      (7)  Rozhodnutie Rady 2011/808/EÚ z 5. decembra 2011, ktorým sa mení a dopĺňa a predlžuje obdobie uplatňovania rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ (Ú. v. EÚ L 324, 7.12.2012, s. 1).
   
      (8)  Rozhodnutie Rady 2012/749/EÚ z 3. decembra 2012, ktorým sa predlžuje doba platnosti rozhodnutia 2010/371/EÚ o ukončení konzultácií s Madagaskarskou republikou podľa článku 96 dohody o partnerstve AKT – EÚ (Ú. v. EÚ L 333, 5.12.2012, s. 46).